Mera naam Barry Allen hai, aur main dunya ka sabse taiz raftaar insaan hoon.
Jab main chhota thha, main ne apni ammi ko kisi namumkin cheez se qatal hote huay dekha.
Bhaago, Barry, bhaago!
Mere abbu ko meri ammi ke qatal ke ilzam main jail hogai.
Aur phir ek haadse ne mujhe hi ek namumkin cheez bana diya.
Dunya ke liye, main ek aam sa forensic sciencedaan hoon,
lekin khufiya taur se main apne raftaar ko jurm se larne,
aur apne jaise dusre insaanon ko dhoondne ke liye istimaal karta hoon.
Aur ek din, main apni ammi ke qatil ko dhoond kar rahunga...
Maa!
aur apne abbu ko insaf dila kar rahunga.
Main... Flash hoon.
Pichli baar, 'Flash' par...
Tou tum ho, Reverse Flash.
Mera naam Eobard Thawne hai.
Aur Flash ki raftaar hi ek ehem rasta hai
mera wapis apne waqt main jaane ke liye.
Main Mason Bridge ke saath kaam kar rahi hoon jo ke bohot mashoor hai.
Ab tou wahi hain na jinhen lagta hai ke Harrison Wells khatarnak hai.
Kiya jaante ho us ke baaray main?
Mere khayal se aap theek keh rahe thhay, Doctor Wells ke baaray main.
- Kis baaray main? - Sab kuchh.
Chalo.
Shab bakher, mere pyare bete.
- Maa! - Barry, nahin!
- Maa! - Piche raho!
Maa!
Acha, humein bas itna kuchh hi
pata hai Harrison Wells ke baaray main,
jo ke kuchh ziada tou nahin hai.
Tum ne us ke baaray main kitab bhi tou parhi thi ek?
Ji, 600 safhey,
aur us main se bas yehi pata chala hai ke un ko samajhna mushkil hai.
Tumhari maa ko ek Speedster ne mara hai.
Wells ki machine ne bhi tumhein ek Speedster banaya hai.
Yeh tou kuchh ziada hi ittifaq hain us boorrhay police waalay ke liye.
Aisa tou nahin hai ke woh chaahtay thhay ke main Flash banoon?
Unhone jo kuchh bhi kiya hai
tumhaare bijli lagne ke baad se...
tumhein S.T.A.R Labs lana,
tumhein suit dena, sikhana,
yeh sab kuchh sirf tumhein mehfooz rakhne ke liye thha.
Aur meri raftaar barhane ke liye.
Wells ne ek dafa kaha thha ke usey meri raftaar ki zarurat hai.
Kyoon?
Mujhe nahin pata.
Lekin usey kuchh tou chahiye tum se, Barry.
Humein bas pata lagana hoga ke woh kiya hai.
Tou phir, chalen un ke paas chalte hain. Sawalat karte hain.
Hum abhi aisa kar nahin sakte, bilkul bhi nahin.
Joe, aap ko Wells par hamesha se shak hai.
Aap ko lagta thha ke peele kapron waala aadmi yahi hai.
Haan lekin tumhaare ghar se jo khoon mila thha woh us ka nahin hai.
Theek hai, tou shayed yeh Reverse Flash nahin hain,
Lekin aap ko lagta hai ke shayed unhein pata hoga ke kiya hua thha us raat.
Kiya pata unhi ke zarye main apne abbu ko jail se azaad karwa sakun.
Wells ko tum se jo bhi chahiye,
yeh 15 saal pehle shuru hua thha.
Us ne kaafi sabar kiya hai.
Be intiha sabar.
Meri baat maano.
Humein bhi... itna hi sabar karna hoga.
Acha.
Arey wah.
Wah, dekho.
Wah.
Henry?
Henry!
- Henry! - Henry?
Acha naam hai.
Ullu bana diya.
Dekho kon aya hai.
Meri tricks. Meri treats.
Magar main tum logon ko khane ko kuchh acha hi doon ga.
Aaj ki taza khabar... Sheher main har taraf aag.
Trickster tum sab ko khush amdeed kehta hai,
is naye... hangame main.
Yaar jis tarah yeh baat kar raha hai na yeh tou pagal pan ki nishani hai.
Tumhein bas masla hai kyunke us ne apna naam khud hi rakh liya.
Asal main, aisa nahin hai.
Central City main 20 saal pehle,
bohot dehshat gardi hua karti thi.
Ek aadmi ne kam az kam dus logon aur do police walon ko mardiya thha.
Woh banda apne aap ko Trickster kehta thha.
Uff. Yeh tou barray hi ajeeb kapre pehenta hai.
James Jesse?
Jesse James, bas pehle se ziada pagal.
Tou yeh Mr. Jesse is waqt kahan hain?
Woh Iron Heights main umar qaid ki saza kaat raha hai.
Woh Central City ka sab se khatarnaak
mujrim reh chuka hai.
Matlab particle accelerator ke phatne se pehle.
Barry aur main... Iron Heights main jaa ke us James Jesse se milte hain,
dekhte hain agar kuchh milta hai
jis ki madad se hum us pagal ko pakar saken.
Main is video ka tajziya karta hoon, dekhta hoon kahan se daali hai us ne.
Suno, Joe.
Barry theek hai kiya? Gusse main lag raha hai.
Kabhi kabhar tou Flash ki bhi
subha achi nahin hoti.
Woh theek hai.
- Maa! - Nora, thehro!
Bhaago, Barry, bhaago!
Gideon, yeh kiya horaha hai mere sath?
Flash ke sath time travel karne se
aap ki salahiyaton par asar para hai bohot.
Aap ke cells main speed force zara bhi nahin bachi.
Yeh namumkin hai.
Aap ki bohot ziada taiz raftaar se bhaagne ki
aur time travel ki salahiyar bilkul khatam hogai hai.
Tou ab main wapis kaise jaonga?
Aap nahin ja sakte.
Jail ka yeh waala hissa tou kabhi nahin dekha.
Haan, yeh cells khaas taur par James Jesse ke liye banwana thha main ne
paanch saal pehle.
Woh kyoon?
Mujrimon ka mahir nafsiyaat har hafte us se milne aata thha.
James ne apni baton se hi majboor kardiya thha us ko khud kashi karne par.
Aur haan, in ki zarurat paregi tumhein.
Theek hai.
Hazraat.
Please, tashreef rakhye.
Main Detective Joe West hoon. Yeh Barry Allen hai.
Hum aap se kuchh sawalat karna chaahtay hain.
Mujhe un ki khushbu aagayi hai tumhari jaib se.
Kal, aise kayi 100 parachut bomb
giraye gaye the Central City par.
Acha tariqa hai,
lekin itna bhi acha nahin hai.
Kitne log marey?
Khush qismati se, koi bhi nahin.
Pata hai, jab main azaad thha aur apne urooj par thha,
aisa koi din ke koi mara na ho...
yeh tou wahi wali baar hogai ke Cubs ki team kuchh jeet le...
jo ke kabhi hota nahin.
Parachut bomb main jo mawad mila hai woh
bilkul woh hi mawad hai jo us bomb main thha
jo aap ne 20 saal pehle istimal kiye thhay.
Yeh namumkin hai.
Woh formula main ne kabhi kisi nahin bataya.
Un main sab kuchh ek jaisa hai.
Woh tou apne aap ko Trickster bhi keh raha hai,
bilkul aap ki tarah.
Woh mere jaisa bilkul nahin hai, Detective.
Bilkul bhi nahin!
Kiya aap ko pata hai ke woh kon hai?
Agar pata hota... Tou tum dono ko zarur batata,
taake tum log usey usey dhoond sako, aur us ka sir kaat ke
wahin phenk do.
Nahin, yeh tou saaf saaf ek,
chotey bache ka kaam hai.
Yeh bas ek jaali Trickster hai jo meri jaga lena chahta hai.
Theek keh rahe ho.
Tou...
Us ko pakarne main hamari madad karen.
Sabit kardo ke bas ek hi Trickster hai.
Trickster ko hi ullu banane ki koshish kar rahe ho Joseph?
Nahin.
Yeh sab honay ki ek hi wajah hosakti hai.
Yeh jo koi bhi hai,
us ko zarur mera khufiya thikana mil gaya hoga.
Meri sirf ek hi darkhwast hai,
jab tum logon ko yeh kameena, naqaal, jaali insan mile...
us ko wahin urra dena.
Mason Bridge ko kuchh hogaya hai.
Ek hafte se na hi woh nazar aya hai aur na hi us ki kisi se baat hui hai.
Haan, tou woh ek sahafi hai, Iris. Kaam par nikla hua hoga.
Tou woh apne phone ya e-mail ka jawab kyoon nahin deraha?
Shayed kisi khatarnaak kaam main par gaya aur filhal chup raha hai.
Tum usey itna acha nahin jaante jitna main janti hoon, Eddie.
Jab Mason kaam kar raha hota hai tou woh kisi bhi cheez ko apne raaste main nahin aane deta.
Matlab, dhamkiyan tou us ke liye ek mazak hain sirf.
Tou shayed woh bohot pi raha hoga ya koi larki mil gai hogi
jis ke saath ek hafte ke liye ghoomne chala gaya hoga.
Dekho, us ne yeh bhi kaha thha ke kuchh garbar hai
S.T.A.R Labs main.
Eddie, kuchh hua hai us ke saath,
kuchh bura, mujhe lag raha hai.
Please.
Dekho, Captain Singh ne filhal sab ko
Central City Park ke bumbaar par kaam karne ko kaha hai.
Lekin jaise hi mumkin hoga main Bridge ke baaray main tehqeeqat karunga.
Waada karta hoon.
Theek hai.
Aisa lag raha hai ke yahan tou koi san 90 se aaya hi nahin hai.
Haan, usey dekho.
Kiya aap ko waaqai lagta hai ke
Jesse ko nahin pata ke yeh Trickster kon hai?
Us ko ghussa tou bohot araha thha ke koi
us ka naam kharab kar raha hai.
Joe.
Dekhte hain ke us ne kiya jama kar rakha hai yahan.
Haan.
- Aye yaar. - Aap theek hain?
Woh naqaal... Sab kuchh legaya.
Humein ek minute denge?
- Haan, bilkul. - Bas...
Abbu. Kaise hain?
Barry.
Tum yahan kiya kar rahe ho?
Woh bas Joe aur main ne ek qaidi se kuchh sawaalat karne hain
ek bomb ke case ke baaray main.
Abbu, sunen, main kuchh kar raha hoon.
Jis aadmi ki wajah se aap yahan hain...
Main pata laga raha hoon us ka, aur aaj main itna qareeb hon us ke jitna kabhi nahin thha.
Barry, hum us ke baaray main baat kar chuke hain.
Ji jaanta hoon, aur ab main nahin karunga koi baat.
Ab aap kisi aur ke jurm ki saza nahin kaatenge.
Bas thhorra sabar rakhen, theek hai?
Joe, yeh kis baaray main baat kar raha hai?
Jaise us ne kaha Henry, bas sabar rakho.
Yeh kiya? Meetha nahin laye dosto?
Tum ne humein jis godaam par bheja thha, woh ek jaal thha.
Apni zaati cheezon ke liye
bohot mohtaat bhi tou hona parta hai.
Tou tum kiya mehfooz rakhna chaah rahe thhay.
Tumhara khufya godaam tou khaali para thha.
Kiya matlab hai tumhara?
Na koi bandooq, na hi koi bomb,
kuchh bhi nahin.
Idhar jo kuchh bhi rakha thha tum ne,
woh sab chura liya gaya hai, sab kuchh.
Nahin yaar, woh mera qeemti saman chura raha hai.
Yeh jo koi bhi hai, us ko foran dhoondo.
Main hargiz us... us...
- Trickster? - Yeh mera naam hai! Mera!
Kiya thha us kamre main? Kiya rakha hua thha tum ne wahan?
Ek bomb. Ek bohot hi khatarnaak bomb.
Kitna khatarnaak?
Khuda haafiz, Central City.
Cisco.
Suno, us Trickster ne ek video blog dala hai.
Us ko dekho abhi.
Main tumhein link bhej raha hoon.
Theek hai.
Central City ke shehriyon,
ya phir... jo bach gaye hain,
"Bomb Day" main khush amdeed.
Mujhe bohot khushi hai ke meri pehli chaal
bohot hi zabardast thi.
Is ko dikhao.
Lekin... Mere khayal se tum sab ko...
Kuchh is se ziada mazedar milna chahiye.
- Nahin, nahin, nahin, nahin. - Tou meri agli trick ke liye...
Mera mask utaro, dhoke baaz.
Apni aankhen mat hatayega...
Jaali. Naqli.
Mera mask utaro. Mera mask utaro.
Mera mask utaro!
Yeh kuchh ghante pehle hi daali hai us ne.
Yeh Trickster jo bhi hai, dar nahin lagta us ko.
Har mujrim ko chupne ka shauk nahin hota.
Cisco, kiya tum pata laga sakte ho ke yeh video kahan se daali gayi hai?
Main ne koshish tou ki thi, lekin yeh banda bohot hi koi
Felicity ke mauyaar ka scrambler istimaal kar raha hai, jaisa main ne aaj tak nahin dekha.
Aisa lag raha hai ke us ne yeh video kayi mukhtalif jaghon se daali hai.
Jab tak yeh ek aur video nahin lagata, mushkil hoga kafi.
Us nafsiyati ke paas pura sheher tabah karne ke auzar hain.
Yaar, main ne mushkil kaha hai, namumkin thori.
Barry, hum pakar len ge usey. Hamesha ki tarah.
Mr. Allen,
ek minute baat sunoge?
Mujhe pata hai tumhaare sath kiya chal raha hai.
Mujhe pata hai tum kiya soch rahe ho.
Waaqai?
Mujhe pata hai Iron Heights jail ja ke
aur Mr. Jesse se baat karne ke baad tumhaare jazbaat jaag gaye hain
Apne abbu ke liye.
Aur kyoon nahin?
Ji, bilkul, bas...
Mujhe... ghussa ata hai yeh soch kar ke meri maa ka qatil...
Abhi bhi azaad hai.
Bilkul.
Lekin hum dhoond lenge usey, mil kar.
Main tum se wada karta hoon.
Shukriya.
Filhal, kyoon na hum
us Trickster ko dhoonden, us se pehle yeh kisi aur ko nuqsaan pohnchaye.
Mujhe jana hoga.
Hosla afzaayi ka... shukriya.
Main hamesha tumhara saath doon ga.
Tehqeeqat ki laboratories jin ka hukumat se koi lena dena na ho,
kisi karobaar se lena dena na ho
ya aisi kisi bhi cheez se na ho.
Aur phir hum bilkul downtown main banayen
sheher ke beech, bilkul darmiyan,
aur phir hum... sheher ka markaz ban jayenge.
Puri qaum ka markaz ban jayen ge.
Hum science ka nazarya hi badal den ge,
aur phir...
Kiya hua?
Kuchh nahin bas tum mere abbu ko bohot pasand aate...
Jitna mujhe ho.
Haan, kaash mujhe un se milne ka mauka mila hota.
Aur un laboratories ka naam kiya rakhte tum?
Haan tou, bomb, Tess Morgan,
hum us ka naam rakhenge, Technological Engineering,
Scientific studies, ya phir... "T.E.S.S".
Yeh tou bohot, bohot pyara thha.
Lekin...
"Scientific aur technological
Advanced Research Laboratories"
Ya phir... "S.T.A.R Labs" kaisa rahega?
Kyunke raat ke itne wasee asman main, tum Harrison Wells,
sirf tum hi ek sitarey nazar aate ho.
Ab tou tumhein kiss karna parega.
Mujhe laga ke tum tou ab sirf reporting karogi.
Hum yahan kyoon mil rahe hain?
Mere paas abhi bhi ek chaabi hai.
Aur waise bhi... yahan milna acha lagta hai na?
Kiya baat hai?
Mere saath kaam karne waalay, Mason Bridge, lapata hai.
Woh ghar pe nahin hai. Apne phone ka bhi jawab nahin de raha.
Matlab, woh aisa hai nahin.
Mujhe lag raha hai ke kuchh bura hua hai.
Mujhe yaqeen hai ke woh theek hi hoga.
Eddie ne bhi yehi kaha thha. Har koi yehi keh raha hai.
Please, is baaray main kuchh tehqeeqat karlo?
Mere liye?
Tumhaare liye kar leta hoon.
Shukriya.
Tum theek ho?
Tum kuchh... udaas se lag rahe ho.
Kabhi kabhar mujhe samajh nahin ata ke main tumhaare samne mask kyoon pehenta hoon.
Shayed ek din tum utaar loge isey.
Hushyar hojao. Trickster ki phir se nasharyaat arahi hain.
Kiya main tumhara laptop istimal kar sakta hoon?
Haan, bilkul. Koi...
Koi masla nahin.
Tayar hojao khel shuru honay waala hai!
Mere paas... ek bomb hai.
Bohot hi khatarnaak bomb hai.
Bohot bara dhamaka karega.
Aur phir ek bohot hi bara suraakh
aur phir aabadi bohot kam hojaegi.
Lekin yeh kabhi mat kehna... ke Trickster...
Imandaar nahin hai.
Bomb 52nd Street and Avenue B ke darmiyan main kahin chupa hua hai.
Mujhe tamam unit, saare police waale, saare detectives
is ilaqe main us bomb ki talaash karte nazar aayen.
Kisi tarah Flash ko itila karni hogi.
Mujhe lag raha hai usey pehle se hi pata hoga.
Dosto, mujhe nahin mil raha. Mujhe madad ki zarurat hai.
Traffic camerey ya CCTV main tou kuchh bhi nahin araha.
Main ne S.T.A.R Labs ke masnuee sayyaron ko
kisi bhi qism ki aag lagane wali cheez ki talaash karne main laga diya hai.
Itne barray bomb se kisi qism ki tou
thermal ya chemical signature aani chahiye.
Haan tou phir, tum log us ko dhoond kyoon nahin pa rahe?
Kyunke yeh ek dhoka hai.
Wahan koi bomb hai hi nahin.
Nahin, aisa nahin hosakta. Main phir se dhoondta hoon.
Woh chahta hi yeh hai, ke tum aur police
wahan waqt barbaad karte raho.
Maamla kuchh aur hai, Barry.
Mujhe pata hai, mera yaqeen karo.
- Main dhoondne jaraha hoon. - Barry?
Yeh aap ki baat kyoon nahin maan raha?
Mil gaya mujhe.
Abey yar, Iron Heights main ek dhamaka hua hai.
Woh sird tum logon ki tawajjah batana chahta hai.
Asal nishana tou jail thha.
James Jesse.
Lagta hai us ne hum sab ko ullu bana diya.
Joe, sheher main koi bomb nahin hai.
Yeh sab hamari tawajjah hatane ke liye thha take Trickster
James Jesse ko azaad kar sake.
Janta hoon.
Hum ne abhi abhi ek footage dekhi hai, Iron Heights ki.
Jesse bhaag gaya hai.
Barry, suno, woh apne saath kisi ko yargamaal bana kar le gaya hai.
Acha, tou kis ko le gaya hai? Koi guard? Warden?
Nahin. Tumhein abbu.
Tumhein manna tou parega,
Pure sheher ko ullu bana diya.
Mujhe yaqeen nahin araha ke hum aakhir kar ek sath hain.
Matlab, aap mere hero hain.
Tumhein ek behtar misal ki zarurat hai, bache.
Tumhein dikh nahin raha kiya? Woh sirf tumhein istimaal kar raha hai.
Hum usey kyoon saath laayen ge? Haan?
Kyunke us ka beta CCPD ke liye kaam karta hai.
Agar kahin phans gaye tou,
tou sauda karne ke liye ek police waale ke baap sa acha kuchh nahin hai.
Sahi.
Mujhe tou itni fikar nahin hai ke police waalay kiya karte hain tumhara.
Waaqai?
Agar police waalay tumhein dhoond na paye,
tou mera yaqin karo... Flash zarur dhoond le ga.
Chalo umeed karte hain.
Tou ab kiya karna hai?
Apne khat main aap ne kaha thha ke aap kuchh
bara karne waalay hain bahir aane ke baad.
Mere paas 20 saal thhay, ek bohot hi behtreen trick sochne ke liye.
Mera aaj ka sab se azeem shahkaar hoga.
Jaise Mona Lisa.
Jaise... "Breaking Bad" ka panchwa season.
Unhone jail main mujhe TV laga diya thha taake main guards ko maarna band kardun.
Acha sahi.
Main bas kab se kuchh puchne ke liye tarap raha hoon.
Aap ne mujhe kyoon chuna?
Kyunke... Mujhe pura yaqin thha ke sirf tum hi
mera naam roshan kar sakte ho.
Waise bhi...
Yeh tumhaare khoon main hai.
Ek minute.
Kiya matlab... Mere khoon main?
Tumhein dhoondne ka, sab kuchh sikhane ka,
sabse acha banane ka maqsad yeh hi thha, Axel...
Main... tumhara baap hoon.
Hum ne dusre Trickster ki shanakht karli hai.
Us ka naam Axel Walker hai, 25 saal ka hai.
Pata chala hai ke yeh aur James ek dusre se
dus saal se khutoot ke zarye rabtey main thhay.
Mujhe wahan hona chahiye thha.
Yeh tumhaare abbu ko dhoond len ge, theek hai?
Zarur.
Lagta hai mujhe aap ki baat maan leni chahiye thi.
Maaf karna, bohot thaki hui hoon.
Lagta hai ghar jate hi main pajama pehen kar
so jaongi bas.
- Waaqai main? - Nahin.
Pajama tou bilkul nahin pehnungi.
Hello.
Nahin, nahin, nahin. Tess.
Tess. Tess! Uff, nahin!
Tess. Tess.
Uff, shukar hai Khuda ka. Meri madad karen.
Please meri madad karen. Uff.
Yeh... yeh...
Kiya kar rahe ho yaar? Yeh kiya kar rahe ho yaar?
Madad karo. Kisi ko bulao! Kisi bhi bulalo!
Aap ko nazar nahin araha woh mar rahi hai?
Yeh aurat kayi sadiyon pehle hi mar gayi thi.
Madad karo!
Tum theek ho?
Kiya aap ko lagta hai ke mere abbu zinda hon ge?
Haan, haan woh zinda hain. Bilkul.
Jesse tumhaare abbu ka sirf faida uthaega.
Pagal tou zarur hai, lekin bewaquf nahin hai.
Aur upar sab sirf unhein dhoondne main lage huay hain.
Tou, main kiya ab bas...
Apne abbu ki zindagi ek aise shakhs ke haath chor doon
jis ka meri maa ke qatal se lena dena hai.
Joe, mujhse nahin hoga yeh.
Haan, tum kar sakte ho.
Bas kuchh samajh nahin araha.
Mera matlab, agar Wells ek qatil hai...
Tou woh meri madad kyoon karta hai?
Us ne mere itne mujrimon ko pakarne main madad kyoon ki?
Ya phir Ronnie ko bachane main?
Main ne yeh sab pehle kyoon nahin dekha?
Main ne tou us ke saath tum se kahin ziada waqt guzara hai,
aur main bhi us par bharosa karne laga thha.
Janta hoon.
Dekho... Yeh jo kuchh bhi hai,
woh hai tou Harrison Wells.
Tumhein science bohot pasand hain. Aur woh science ka baap hai.
Aise lagta hai ke tum ne Einstein se dosti karli hai.
Aap kehna charahe hain ke main ullu banna chahta thha.
Tum tou hamesha se bas,
logon main sirf achayi dekhte ho.
Main tou 25 saal se police waala hoon.
Main tou dekhta hi sirf... Aib hoon,
Jhoot,
Un ki khatarnaak soch jo logon ko lagta hai ke main nahin pata kar paonga.
Kaash main bhi... tum jaisa hota.
Jitne taiz tum ho, tumhari asal salahiyat hi yeh hai.
Apne aap se Wells ko yeh mat churane do.
Mujhe nahin pata...
ke woh hamari madad kyoon kar raha hai.
Ehem baat tou yeh hai ke... bas woh kar raha hai.
Main apne abbu ko kho nahin sakta, Joe.
Barry.
Barry, chalo.
Chalo, chalo utho.
Hello. Iris West, main Central City Picture News se hoon.
Shukriya.
Champagne lengi, miss?
Arey, shukriya.
Champagne khatam honay wali hai.
Tou bas maza shuru honay waala hai.
Oh, Mayor Bellows, haaye.
- Bohot achi dawat hai. - Shukriya.
Khush amdeed, khush amdeed Central City ke bashindon.
Kyoon na Mayor Anthony ke naam ek jaam hojaye?
Yeh sirf apne staff par garm nahi hote, balke aag bagola bhi hojate hain.
Samajh aaya main kiya kiya alfaz ke saath aur...
- Ajeeb log hain. - Maaf kijiyega.
Aap hain kon?
Kitni jaldi bhool jate hain log.
James Jesse, janabe aala.
Ya phir... Trickster.
Aur main yahan aap tamam hazraat ke paise lene aaya hoon.
Kyunke yahan honay ka matlab hi yeh hai ke...
Paisa tou aap logon ke paas bohot hai.
Aap ko aisa kyoon lagta hai ke yahan koi
bhi aap ko ek paisa bhi dega?
Kyunke... Yeh jo champagne pi hai na sab ne
ek fruit punch ki tarah...
is me, main ne kuchh khaas milawat ki thi.
Trimethylmercury 32.
Zeher.
Dawai ke bager, aap ko asraat mehsoos hona shuru hojayenge.
Bas... arey...
sirf ek hi ghante main.
Ek ghanta.
Tumhein tou main pehchanta hoon.
Tum tou dawat main ek ghanta pehle aaye thhay.
Champagne ka sab se pehla glass main ne tumhein diya thha.
Ek ghanta kafi hai, aap sab ke liye apne bank phone karke,
apna sara paisa is account number main transfer karwane ke liye,
jo aap ke glass ke niche laga hua hai.
Jesse mera dost aur main ameer hojaenge,
aap sab ko apni dawai mil jaegi.
Aur agar kisi ne 911 phone karne ki koshish ki...
tou mujhe bandooq istimaal karni paregi.
Mila kuchh?
Main sheher ke saare traffic camera dekh raha hoon.
- Kuchh nahin mila. - Hello, beta.
Iris?
Aap main se kitno ko trimethylmercury 32
apni ragon main daurta mehsus horaha hai?
Yeh woh hi hai. Yeh Jesse hai.
- Cisco, kiya tum us ka phone ping karsakte ho? - Woh hi kar raha hoon.
Trimethylmercury 32 kafi khatarnaak zeher hai.
Us ka koi ilaj hai?
Haan. hum us ki dawai banana shuru karte hain.
Cisco, kahan hai woh?
City Hall.
Wahan dawat pe bulaya thha Mayor ne sabko.
Barry, Trickster ko halka mat samajhna.
Arey, kiya baat hai.
Pata hai?
Main 20 saal se jail main band thha.
Phir tou tumhein wahan ka mamul pehle se hi pata hoga jab wapis jaoge andar.
Henry Allen kahan hai?
Wahin jahan bohot jald tum bhi hoge.
Jannat!
Kiya tum ne "Speed" film dekhi hai?
Keanu Reeves, Sandra Bullock?
Samjhe? Tum bus ho, aur woh bomb hai.
Dar asal yeh ek khaas qism ka bomb hai aur agar
tum 600 meel fi ghante ki raftaar se kam bhaagoge tou yeh phat jaega.
Utaar ne ki koshish ki tou bhi wahi hoga.
Arey, yeh tou chaalu hogaya hai.
Bhaago, bhaago, bhaago, bhaago!
Cisco!
Woh mazak nahin kar raha thha.
Yeh bomb ek Speedster se linked hai,
aur tum bhaagte nahin rahoge tou yeh phat jaega.
Main hameshe ke liye tou nahin bhaag sakta na.
Koi tou rasta hoga isey nuqsaan pohnchaye bager utarne ka.
Barry, tumhaare aas paas koi deewar hai kia?
Kyoon?
Kyunke main chahta hoon ke tum ek dewaar main ghus jao.
Agar theek se kahoon tou, us ke aar paar guzar jao.
Kiya?
Agar tum hawa ki qudrati frequency par vibrate kar sako tou,
tumhara jism, tumhari khalyaat ek harkat main aajayen gi.
Jis ki wajah se shayed tum us deewar ke...
aar paar ja sakoge,
aur bomb piche hi reh jayega.
- Shayed? - Tum kar sakte ho.
Mujhe bharosa hai tum par.
- Main nahin kar sakta. - Meri baat suno, Barry.
Saans lo.
Hawa ko mehsus karo.
Apne chehre par mehsus karo hawa ko.
Zameen ko mehsoos karo, apne pairon ko mehsoor karo, jo tumhein sahara de rahe hain,
jin se tum aage barh rahe ho, aur bijli...
Barry... Bijli ki quwat ko mehsoos karo.
Us ki taqat ko mehsoos karo.
Yeh bijli, jo tumhari ragon main daur rahi hai,
Basi hui hai tumhaare andar aur tumhaare jism ki ek ek nas main jarahi hai.
Ab tum sirf ek aam insan nahin rahe.
Ab tum ek bohot ehem cheez ka hissa ho.
Tum speed-force ka hissa ho.
Yeh tumhari hai.
Ab kar dikhao.
- Uff! - Barry?
Uff, kafi ajeeb sa laga.
Main theek hoon.
- Arey, wah kiya baat hai. - Zara dekho tou.
Khaana meri taraf se aaj ka.
Fikar na karen. Aap sab ko dawai de di gayi hai.
Yeh bari ajeeb harkat ki hai tum ne.
ab bataon Henry Allen kahan hai.
Jail tou tum har haal main jaoge, James.
Kiya baat hai.
Laal rang tum par hamesha se acha lagta thha.
Wah.
Jab main kaam karta thha tou us main se aadhe se ziada samaan tou ijaad bhi nahin hua thha.
Haan, main tou khushi se aap ko un sab
ke baaray main sikhaoonga agar aap azaad hogae tou.
Main ab munh band karleta hoon.
Koi baat nahin yaar.
- Doctor Allen. - Ji?
Mujhe lagta hai ke aap ko galey lagana chahiye.
Zarur. Gale lagane se tou main kabhi mana nahin karunga.
Shukriya.
Wah.
Mujhe batao tou.
Kaise mehsoos hota hai jab tum bahir itna taiz bhaag rahe hote ho?
Main bayan nahin kar sakta.
Waaqai.
Meri nazron main tou, aap sab heroes hain.
Khaas taur se aap, Doctor Wells.
Shukriya.
Mere bete ke liye aap ne jo kuchh kiya us ka bohot shukriya.
Bilkul, aap ka beta ek bohot zaheen aadmi hia, Doctor Allen.
Aur Barry ke mustaqbil ke liye tou mere bas main jo kuchh hoga main karunga.
Waqt hogaya hai, Joe.
- Nahin. - Nahin?
- Nahin. - Theek hai.
Main ne socha tumhein bhi ek baar gale lagalun.
Tumhaare abu ek bohot zabardast insan hain.
Khush qismat ho.
Main khush qismat hoon ke aap bhi mere saath hain.
Kon ho tum?
Mera naam Eobard Thawne hai,
lekin... yeh itna zaruri nahin hai.
Filhal tou nahin, Kayi saal tak tou yeh naam zaruri nahin hai.
Sab se ziada ehem tou... tum ho.
Harrison Wells.
Tum kehna kiya chaah rahe ho? Mere kuchh samajh nahin araha.
San 2000 main, tum aur... tumhari biwi, Tess Morgan,
ek particle accelerator banane main kamyab hogaye thhay,
jis se tareekh ka rukh badal gaya thha.
Mera wapis jaane ke liye aisa thhorra jaldi hona zaruri hai.
Kaafi jaldi.
- Yeh kiya hai? - Mera ghar jaane ka rasta.
Dekho, yeh tumhein bachane ke liye nahin arahe.
Woh mujhe... bachane ke liye aarahe hain.
Hello, Joe.
Sergeant ne kaha thha ke aap ne bulaya hai mujhe.
Eddie, haan...
Beth jao.
Iris se mutaliq baat karni hai.
Woh Mason Bridge ke case main pari hui hai.
Hum aisa nahin honay de sakte.
Detective.
Eddie, humein tumhari madad chahiye.
Brazil?
Kyoon... Mason Brazil kyoon jayega?
Kisi ne bataya hai ke woh kisi larki ke sath gaya hai,
aur us ne Amazon Jungle main ghoomne phirne ka irada kiya ek saal ke liye,
bas aise hi, kuchh arse kaam se door,
kuchh yaaden banane ke liye.
Wah. Waaqai pata nahin hota ke kon kaisa hai.
Nahin, bilkul nahin.
Kaisi ho beta, sab kuchh theek hai na?
Ji, ji bilkul.
Khana bas tayyar honay waala hai.
Theek hai.
Us ne yaqin kiya?
Mere khayal se.
Us ko kuchh na batane main usi ki bhalayi hai.
Aisa zaruri nahin hai, aur hum is baaray main bad main baat karenge.
Lekin filhal... aage kiya karna hai?
Kaise pata lagayen ke Wells kiya chahta hai?
Jab... Wells mujhe deewar ke aar paar jana sikha rahe thhay,
taake main Trickster ka bomb apne haath se hata sakun...
Jis tarah woh sab kuchh mujhe bata rahe thhay, ke main Flash hoon, bhaagna,
taqat aur hawa ka mehsoos karna,
aisa lag raha thha ke woh ye sab mehsoor kar chuke hain.
Tum kehna kiya chaah rahe ho?
Pata nahin kaise...
Lekin mere khayal se peele suit waalay aadmi, woh hi hain.
Harrison Wells hi Reverse Flash hain.
Yahan 11-80 hai, mumkin hai 10-54 ho,
County Road J, foran kuchh madad bhijwaen.
Theek hai. Aap ke paas pohonch rahe hain.
Sir, hum aap ki madad karne aaye hain.
Kiya aap mujhe apna naam bata sakte hain?
Kiya aap jante hain ke aap kon hain?
Mera nam...
hai...
Harrison Wells.